**Marin Čilić** (Međugorje, BIH, 28. rujna 1988.) je hrvatski tenisač.

Njegov najveći uspjeh u juniorskoj karijeri bilo je osvajanje juniorskog Roland Garrosa 2005. što ga je dovelo na drugo mjesto na rang-listi najboljih juniora, da bi sljedeće godine postao prvi junior svijeta. Čilić je osvajanjem Roland Garrosa postao prvi hrvatski tenisač koji je osvojio juniorski Grand Slam naslov u 21. stoljeću.

Nakon odlaska Ivana Ljubičića iz hrvatske reprezentacije, postao je standardni reprezentativac. Kao vrlo mladi i talentirani tenisač istaknuo se vrlo brzo. Senzacionalna je bila njegova 6-3, 1-6, 6-3 pobjeda protiv tada 25. igrača na ATP listi, Rusa Andrejeva, na Zagreb ATP Indoors turniru.

U seniorskoj konkurenciji prvi je ATP turnir osvojio u američkom New Havenu, 24. kolovoza 2008. Iste je godine ostvario i plasman u polufinale ATP turnira u švicarskom Gstaadu.

Sljedeća, 2009. godina, počela je sjajno za Čilića. Nakon osvajanja ATP turnira u indijskom Chennaiju, 8. je veljače osvojio i Zagreb ATP Indoors, pobjedom u finalu protiv Marija Ančića. Navedena je dva turnira uspješno obranio u 2010.. Prvi trener mu je bio Željko Dževlan iz Ljubuškog, posle je radio kod trenera Andreja Tonejca.

Čilićev trener je Bob Brett, nekadašnji trener Gorana Ivaniševića.

Naslov na juniorskom Roland Garrosu 2005.
-----------------------------------------

Pobjedom u finalu Roland Garrosa nad Nizozemcem Antalom Van Der Duimom sa 6-3 i 6-1, šesnaestogodišnjak iz Međugorja donio je Hrvatskoj ukupno četvrti Grand Slam naslov u juniorskoj konkurenciji.

Put Marina Čilića do naslova na juniorskom Roland Garrosu: 

|  |  |  |
| --- | --- | --- |
| **Kolo** | **Suparnik** | **Rezultat** |
| 1. kolo | Nizozemska Thiem de Bakker | 6:4, 6:3 |
| 2. kolo | Francuska Yannick Thivant | 4:6, 6:0, 6:4 |
| Osmina finala | Južna Koreja Sun-Yong Kim | 6:1, 6:3 |
| Četvrtfinale | Ukrajina Sergej Bubka Jr. | 7:6(5), 6:2 |
| Polufinale | Ujedinjeno Kraljevstvo Andrew Murray | 7:5, 6:3 |
| Finale | Nizozemska Antal Van Der Duim | 6:3, 6:1 |

Jedan od najmlađih sudionika u juniorskoj konkurenciji na cijelome turniru ispustio je samo jedan set i to u ranijoj fazi natjecanja. Do konačnog slavlja nanizao je: Nizozemca Thiema de Bakkera, Francuza Yannicka Thivantoma, Južnokorejca Sun-Yong Kima, Ukrajinca Sergeja Bubku mlađeg, te u polufinalu i prvoga nositelja, Britanca Andrewa Murraya. 

Finalni dvoboj trajao je nepunih 70 minuta, a Marinova igra potvrdila je, da će Hrvatska, nakon Ivaniševića, Ljubičića i Ančića, uskoro dobiti još jednoga tenisača svjetske klase. Naš igrač brzo je napravio dva breaka i na brzinu poveo s 5:1 u prvome setu, da bi malo opuštanje u završnici dalo priliku Nizozemcu, da uljepša ishod. Drugi set bio je još jednosmjerniji, Hrvat je lakoćom oduzimao servise suparniku i dobio drugu dionicu sa 6:1.

Profesionalna karijera
----------------------

Profesionalnu je karijeru Čilić uspješno počeo 2006. godine. Ušao je među najboljih 200 tenisača na svijetu, a na turniru u švicarskom Gstaadu igrao je polufinale. U 2007. već počinje igrati i na Grand Slam turnirima, dok je na turniru na travnatim terenima Queensa pobijedio Tima Henmana, te pokušao izboriti drugi polufinale u karijeri protiv Andyja Roddicka (poraz 4:6, 6:7). Krajem sezone ulazi u polufinale Sankt Peterburga i godinu završava na 71. mjestu ATP liste, a u toj sezoni posebno treba istaknuti dvije pobjede nad Nikolajem Davidenkom, četvrtim igračem svijeta.

### 2008.

Susret Čilića (plava majica) i Đokovića na US Openu 2008.
Godinu 2008. Čilić otvara sjajnim nastupom u indijskom Chennaiju, gdje tek u polufinalu nakon izjednačenog meča gubi od Mihaila Južnjeg, što ga lansira na 59. mjesto ATP ljestvice. Na prvom Grand Slamu sezone, Australian Openu, stiže do osmine finala. Na putu do osmine finala izbacio je 27. nositelja Nicolása Almagra s 3:0 u setovima, zatim Jürgena Melzera s novih 3:0, te 7. nositelja i prošlogodišnjeg finalista Fernanda Gonzáleza s 3:1. Nakon Australian Opena bilježi novi najbolji renking karijere - 39. mjesto.

Slijedilo je 4. kolo Wimbledona i poraz od Arnauda Clémenta te osvajanje prvog ATP turnira u karijeri, Pilot Pen Tennis turnira u New Havenu 24. kolovoza. Do finala je pobijedio Viktora Troickog, Jürgena Melzera, Igora Andrejeva, Luku Gregorca i u finalu Mardyja Fisha sa 6:4, 4:6, 6:2. U 3. kolu US Opena poražen je od Novaka Đokovića sa 7:6(7), 5:7, 4:6, 6:7(0) u susretu koji je trajao gotovo četiri sata. Godinu je završio na 22. mjestu kao najbolji hrvatski tenisač.

### 2009.

Čilić ponovo sjajno igra u Chennaiju i ovaj ga put osvaja. Na putu do naslova pobijedio je Alberta Martína, Denisa Istomina, Janka Tipsarevića, Marcela Granollersa i u finalu domaćeg tenisača Somdeva Devvarmana. Taj uspjeh ga je prvi put u karijeri doveo među 20 najboljih tenisača svijeta.

Na Australian Openu na putu do osmine finala izbacio je Kevina Andersona, Tipsarevića i Davida Ferrera. Slijedi poraz od Argentinca del Potra, 7:5, 4:6, 4:6, 2:6. Čilić prvi put osvaja turnir na domaćem terenu, Zagreb Indoors, pritom pobijedivši Marija Ančića u finalu sa 6:3, 6:4. U Dubaiju bilježi četvrtfinale gdje ga izbacuje 3. tenisač svijeta, Srbin Novak Đoković. U uvodu za drugi Grand Slam turnir sezone, Roland Garros, upisuje četvrtfinale u Münchenu.

Susret s Albertom Martínom u Wimbledonu 2009.
U Roland Garrosu stiže do osmine finala, gdje ga izbacuje 4. igrač svijeta, Škot Andy Murray.
Ostat će upisano da je Marin u prvom tjednu turnira postavio rekord od najmanje izgubljenih gemova od svih tenisača.

U Wimbledonu odigrava gotovo epski susret 3. kola protiv Nijemca Tommyja Haasa (kasnijeg polufinalista). U susretu koji se protegao na 2 dana, Čilić je gubio 0:2 u setovima da bi stigao do servisa za meč koji ne koristi, a ne koristi niti meč loptu sljedeći dan i gubi sa 5:7, 5:7, 6:1, 7:6, 8:10.

U susretu Davis Cupa Hrvatska - SAD u porečkoj dvorani Žatika, Čilić u još jednom trileru pobjeđuje Mardyja Fisha sa 4:6, 6:3, 6:7, 6:1, 8:6. U odlučujućem susretu sjajnom igrom pobjeđuje Jamesa Blakea sa 6:3, 6:3, 4:6, 6:2 te uvodi Hrvatsku u polufinale Davis Cupa.

Uvod u posljednji Grand Slam sezone bio je loš: američku turneju Čilić započinje porazom 5:7, 4:6 od Devvarmana u Washingtonu, koji mu je na taj način uzvratio za poraz u finalu Chennaija. Slijedi još jedan poraz, od Mihaila Južnjeg 6:4, 6:7(4), 1:6 na turniru iz Masters serije u Montréalu, da bi na Mastersu u Cincinnatiju pružio solidne igre pritom pobijedivši Španjolca Juana Carlosa Ferrera te izgubivši od njegovog sunarodnjaka Davida Ferrera. Unatoč slabijoj formi, na US Openu radi senzaciju: u 1/8 finala uvjerljivo pobjeđuje 2. igrača svijeta i 2. nositelja US Opena Andyja Murraya sa 7:5, 6:2, 6:2. Prije toga je na putu do četvrtfinala nizao Amerikance Ryana Sweetinga i Jessea Levinea (u meču gdje je okrenuo 0:2 u setovima po prvi put u karijeri) te Uzbekistanca Denisa Istomina. U 1/4 finalu ga sa 4:6, 6:3, 6:2 i 6:1 zaustavlja budući pobjednik Juan Martín del Potro.

Slijedi 1/2 finale Davis Cupa protiv Češke u Poreču i meč protiv Tomáša Berdycha, koji Čilić gubi u 5 setova. Češka je susret dobila s ukupnim rezultatom 4:1, nakon što su Čilić i Lovro Zovko izgubili i susret parova.

Čilić na US Openu 2009.
Poslije toga nastupa u Kini, na turniru u Pekingu na kojem stiže do finala. U 1/4 finalu pobjeđuje Rusa Davidenka sa 6:4, 6:4 a u 1/2 finalu 2. tenisača svijeta, Španjolca Rafaela Nadala sa uvjerljivih 6:2, 6:3. U finalu gubi od Srbina Novaka Đokovića sa 6:2, 7:6. Slijedi europska dvoranska sezona koju Čilić otvara finalom u Beču, gdje gubi od domaćeg tenisača Jürgena Melzera u dva seta. Stiže do 1/4 finala turnira u Baselu gdje ispada od Čeha Radeka Štěpáneka. Na putu do 1/4 finala pobjeđuje Srbina Viktora Troickog u susretu u kojem spašava 3 vezane meč lopte u tie-breaku 3. seta od kojeg su 2 bile na inače odličan servis protivnika.

Odličnu završnicu sezone Marin Čilić zatvara vrlo dobrim nastupom na turniru Masters serije u Parizu, gdje stiže do 1/4 finala. Na putu do tog uspjeha u dva susreta okreće 0:1 u setovima: prvo protiv Poljaka Kubota, a zatim protiv španjolskog top 10 igrača Fernanda Verdasca. U 1/4 finalu gubi od domaće uzdanice Gaela Monfilsa u potpuno izjednačenom susretu u 3 seta.

Sezonu završava na 14. mjestu.

### 2010.

Čilić uspješno otvara i 2010. obranom naslova u Chennaiju. U finalu odigranom 10. siječnja svladao je Švicarca Stanislasa Wawrinku sa 7:6(2), 7:6(3). Zatim je na Australian Openu u prvom kolu je pobjedio Fabricea Santoroea, u drugom Bernarda Tomića, u trećem Wawrinku, a u četvrtom Juana Martína del Potra. U četvrtfinalu u meču od pet setova pobjedio je Andyja Roddicka i tako osigurao mjesto u top 10. U polufinalu je, nakon odličnog prvog seta ipak izgubio protiv Andya Murraya.

Na PBZ Zagreb Indoorsu u 1. je kolu pobijedio Jana Hajeka sa 6:2, 6:2, u 2. kolu Daniela Köllerera sa 6:2, 6:1, u četvrtfinalu Ivu Karlovića sa 7:6, 6:4 te u polufinalu Jürgena Melzera 7:6, 6:4. Pobjedom u finalu nad Nijemcem Michaelom Berrerom sa 6:4, 6:7(5), 6:3 obranio je naslov PBZ Zagreb Indoorsa osvojen 2009.

### 2011.

Marin Čilić nakon pobjede njemačkog tenisača Floriana Mayera na Davisovom kupu 2011.
Marin Čilić je 2011. godine odigrao 4 finala, a pobjednik je ATP turnira u ruskom Sankt Peterburgu. U finalu je 30. listopada igrao protiv srpskog tenisača Janka Tipsarevića. Krajnji rezultat je bio 6:3, 3:6, 6:2 u korist Marina. Tri turnira na kojioma je Marin došao do finala i izgubio su Marseille, Umag i Peking. Gubio je od Robina Soderlinga rezultatom 4:6, 6:3, 3:6 u Marseillu, Aleksandra Dolgopolova u Umagu rezultatom 4:6, 6:3, 3:6 te Tomáša Berdycha u Pekingu rezultatom 6:3, 4:6, 1:6.

Ove godine je Marin odigrao i svoje prvo finale u igri parova. U Umagu je 3. srpnja u paru s Lovrom Zovkom rezultatom 3:6, 7:5, 7:10 izgubio finalni meč protiv Talijana Simonea Bollelia i Fabia Fogninia.

ATP turniri
-----------

### Pojedinačno - pobjednik (7)

|  |  |  |  |  |
| --- | --- | --- | --- | --- |
| **Br.** | **Datum** | **Turnir** | **Suparnik u finalu** | **Rezultat** |
| 1. | 24. kolovoza 2008. | Sjedinjene Američke Države New Haven | Sjedinjene Američke Države Mardy Fish | 6:4, 4:6, 6:2 |
| 2. | 11. siječnja 2009. | Indija Chennai | Indija Somdev Devvarman | 6:4, 7:6(3) |
| 3. | 8. veljače 2009. | Hrvatska Zagreb | Hrvatska Mario Ančić | 6:3, 6:4 |
| 4. | 10. siječnja 2010. | Indija Chennai | Švicarska Stanislas Wawrinka | 7:6(2), 7:6(3) |
| 5. | 7. veljače 2010. | Hrvatska Zagreb | Njemačka Michael Berrer | 6:4, 6:7(5), 6:3 |
| 6. | 30. listopada 2011. | Rusija Sankt Peterburg | Srbija Janko Tipsarević | 6:3, 3:6, 6:2 |
| 7. | 17. lipnja 2012. | Ujedinjeno Kraljevstvo London | Argentina David Nalbandian | 6:7, 4:3\* *(Nalbandian diskvalificiran)* |

### Pojedinačno - finalist (6)

|  |  |  |  |  |
| --- | --- | --- | --- | --- |
| **Br.** | **Datum** | **Turnir** | **Suparnik u finalu** | **Rezultat** |
| 1. | 11. listopada 2009. | Narodna Republika Kina Peking | Srbija Novak Đoković | 2:6, 6:7(4) |
| 2. | 1. studenog 2009. | Austrija Beč | Austrija Jürgen Melzer | 4:6, 3:6 |
| 3. | 9. svibnja 2010. | Njemačka Munchen | Rusija Mihail Južnji | 3:6, 6:4, 4:6 |
| 4. | 14. veljače 2011. | Francuska Marseille | Švedska Robin Soderling | 4:6, 6:3, 3:6 |
| 5. | 25. srpnja 2011. | Hrvatska Umag | Ukrajina Aleksandar Dolgopolov | 4:6, 6:3, 3:6 |
| 6. | 3. listopada 2011. | Narodna Republika Kina Peking | Češka Tomáš Berdych | 6:3, 4:6, 1:6 |

### Parovi - finalist (1)

|  |  |  |  |  |  |
| --- | --- | --- | --- | --- | --- |
| **Br.** | **Datum** | **Turnir** | **Partner** | **Suparnici u finalu** | **Rezultat** |
| 1. | 31. srpnja 2011. | Hrvatska Umag | Hrvatska Lovro Zovko | Italija Simone Bolleli i Fabio Fognini | 3:6, 7:5, 7:10 |

Challenger i Futures turniri
----------------------------

### Pojedinačno - pobjednik (4)

|  |  |  |  |  |
| --- | --- | --- | --- | --- |
| **Br.** | **Datum** | **Turnir** | **Suparnik u finalu** | **Rezultat** |
| 1. | 8. kolovoza 2005. | Hrvatska Vinkovci | Slovačka Lukáš Lacko | 6:3, 6:1 |
| 2. | 13. veljače 2006. | Hrvatska Zagreb | Njemačka Dieter Kindlmann | 6:4. 6:2 |
| 3. | 9. travnja 2007. | Maroko Casablanca | Italija Simone Bolelli | 4:6, 6:3, 6:4 |
| 4. | 7. svibnja 2007. | Hrvatska Rijeka | Slovačka Lukáš Lacko | 7:5, 6:2 |

### Pojedinačno - finalist (1)

|  |  |  |  |  |
| --- | --- | --- | --- | --- |
| **Br.** | **Datum** | **Turnir** | **Suparnik u finalu** | **Rezultat** |
| 1. | 26. veljače 2006. | Hrvatska Zagreb | Njemačka Mischa Zverev | 6:7(5), 6:3, 6:7(7) |

### Parovi - pobjednik (1)

|  |  |  |  |  |  |
| --- | --- | --- | --- | --- | --- |
| **Br.** | **Datum** | **Turnir** | **Partner** | **Suparnici u finalu** | **Rezultat** |
| 1. | 8. kolovoza 2005. | Hrvatska Vinkovci | Hrvatska Ivan Dodig | Češka Daniel Lustig i Karel Tříska | 3:6, 6:4, 6:3 |

### Parovi - finalist (2)

|  |  |  |  |  |  |
| --- | --- | --- | --- | --- | --- |
| **Br.** | **Datum** | **Turnir** | **Partner** | **Suparnici u finalu** | **Rezultat** |
| 1. | 29. kolovoza 2004. | Hrvatska Zagreb | Hrvatska Ivan Cerović | Hrvatska Luka Kukulić i Marin Vukelić | 3:6, 3:6 |
| 2. | 25. veljače 2005. | Hrvatska Zagreb | Hrvatska Ante Nakić-Alfirević | Slovenija Rok Jarc i Boštjan Osabnik | 6:7(3), 2:6 |

Izvori
------

1. ↑  ATP World Tour - Marin Čilić profil Preuzeto 30. listopada 2011.
2. ↑  Čilić u osmini finala Roland Garrosa bez izgubljenog seta!, index.hr, 29. svibnja 2009.
3. ↑  Davis Cup: Hrvatska – Češka 0-2[*mrtav link*], nacional.hr, 19. rujna 2009.
4. 1 2  ATP World Tour - Marin Čilić Preuzeto 30. listopada 2011.
5. ↑  Nalbandian diskvalificiran protiv Čilića Večernji list, Preuzeto 18. lipnja 2012.

Vanjske poveznice
-----------------

***Marin Čilić*** na Wikimedijinoj ostavi

* Profil na stranici ATP World Toura (`en`)
* Profil na stranici ITFtennis.com Arhivirano 2009-09-07 na Wayback Machine-u (`en`)

| * p
* r
* u
Pobjednici US Opena |
| --- |
| *Pre Open Era* | 

Sjedinjene Američke Države Richard Sears (1881)  **•** 
Sjedinjene Američke Države Richard Sears (1882)  **•** 
Sjedinjene Američke Države Richard Sears (1883)  **•** 
Sjedinjene Američke Države Richard Sears (1884)  **•** 
Sjedinjene Američke Države Richard Sears (1885)  **•** 
Sjedinjene Američke Države Richard Sears (1886)  **•** 
Sjedinjene Američke Države Richard Sears (1887)  **•** 
Sjedinjene Američke Države Henry Slocum (1888)  **•** 
Sjedinjene Američke Države Henry Slocum (1889)  **•** 
Sjedinjene Američke Države Oliver Campbell (1890)  **•** 
Sjedinjene Američke Države Oliver Campbell (1891)  **•** 
Sjedinjene Američke Države Oliver Campbell (1892)  **•** 
Sjedinjene Američke Države Robert Wrenn (1893)  **•** 
Sjedinjene Američke Države Robert Wrenn (1894)  **•** 
Sjedinjene Američke Države Frederick Hovey (1895)  **•** 
Sjedinjene Američke Države Robert Wrenn (1896)  **•** 
Sjedinjene Američke Države Robert Wrenn (1897)  **•** 
Sjedinjene Američke Države Malcolm Whitman (1898)  **•** 
Sjedinjene Američke Države Malcolm Whitman (1899)  **•** 
Sjedinjene Američke Države Malcolm Whitman (1900)  **•** 
Sjedinjene Američke Države William Larned (1901)  **•** 
Sjedinjene Američke Države William Larned (1902)  **•** 
Ujedinjeno Kraljevstvo Lawrence Doherty (1903)  **•** 
Sjedinjene Američke Države Holcombe Ward (1904)  **•** 
Sjedinjene Američke Države Beals Wright (1905)  **•** 
Sjedinjene Američke Države William Clothier (1906)  **•** 
Sjedinjene Američke Države William Larned (1907)  **•** 
Sjedinjene Američke Države William Larned (1908)  **•** 
Sjedinjene Američke Države William Larned (1909)  **•** 
Sjedinjene Američke Države William Larned (1910)  **•** 
Sjedinjene Američke Države William Larned (1911)  **•** 
Sjedinjene Američke Države Maurice McLoughlin (1912)  **•** 
Sjedinjene Američke Države Maurice McLoughlin (1913)  **•** 
Sjedinjene Američke Države Richard Norris Williams (1914)  **•** 
Sjedinjene Američke Države Bill Johnston (1915)  **•** 
Sjedinjene Američke Države Richard Norris Williams (1916)  **•** 
Sjedinjene Američke Države Robert Lindley Murray (1917)  **•** 
Sjedinjene Američke Države Robert Lindley Murray (1918)  **•** 
Sjedinjene Američke Države Bill Johnston (1919)  **•** 
Sjedinjene Američke Države Bill Tilden (1920)  **•** 
Sjedinjene Američke Države Bill Tilden (1921)  **•** 
Sjedinjene Američke Države Bill Tilden (1922)  **•** 
Sjedinjene Američke Države Bill Tilden (1923)  **•** 
Sjedinjene Američke Države Bill Tilden (1924)  **•** 
Sjedinjene Američke Države Bill Tilden (1925)  **•** 
Francuska René Lacoste (1926)  **•** 
Francuska René Lacoste (1927)  **•** 
Francuska Henri Cochet (1928)  **•** 
Sjedinjene Američke Države Bill Tilden (1929)  **•** 
Sjedinjene Američke Države John Doeg (1930)  **•** 
Sjedinjene Američke Države Ellsworth Vines (1931)  **•** 
Sjedinjene Američke Države Ellsworth Vines (1932)  **•** 
Ujedinjeno Kraljevstvo Fred Perry (1933)  **•** 
Ujedinjeno Kraljevstvo Fred Perry (1934)  **•** 
Sjedinjene Američke Države Wilmer Allison (1935)  **•** 
Ujedinjeno Kraljevstvo Fred Perry (1936)  **•** 
Sjedinjene Američke Države Don Budge (1937)  **•** 
Sjedinjene Američke Države Don Budge (1938)  **•** 
Sjedinjene Američke Države Bobby Riggs (1939)  **•** 
Sjedinjene Američke Države Don McNeill (1940)  **•** 
Sjedinjene Američke Države Bobby Riggs (1941)  **•** 
Sjedinjene Američke Države Ted Schroeder (1942)  **•** 
Sjedinjene Američke Države Joseph Hunt (1943)  **•** 
Sjedinjene Američke Države Frank Parker (1944)  **•** 
Sjedinjene Američke Države Frank Parker (1945)  **•** 
Sjedinjene Američke Države Jack Kramer (1946)  **•** 
Sjedinjene Američke Države Jack Kramer (1947)  **•** 
Sjedinjene Američke Države Pancho Gonzales (1948)  **•** 
Sjedinjene Američke Države Pancho Gonzales (1949)  **•** 
Sjedinjene Američke Države Arthur Larsen (1950)  **•** 
Australija Frank Sedgman (1951)  **•** 
Australija Frank Sedgman (1952)  **•** 
Sjedinjene Američke Države Tony Trabert (1953)  **•** 
Sjedinjene Američke Države Vic Seixas (1954)  **•** 
Sjedinjene Američke Države Tony Trabert (1955)  **•** 
Australija Ken Rosewall (1956)  **•** 
Australija Malcolm Anderson (1957)  **•** 
Australija Ashley Cooper (1958)  **•** 
Australija Neale Fraser (1959)  **•** 
Australija Neale Fraser (1960)  **•** 
Australija Roy Emerson (1961)  **•** 
Australija Rod Laver (1962)  **•** 
Meksiko Rafael Osuna (1963)  **•** 
Australija Roy Emerson (1964)  **•** 
Španija Manuel Santana (1965)  **•** 
Australija Fred Stolle (1966)  **•** 
Australija John Newcombe (1967)
 |
| *Open Era* | 

Sjedinjene Američke Države Arthur Ashe (1968)  **•** 
Australija Rod Laver (1969)  **•** 
Australija Ken Rosewall (1970)  **•** 
Sjedinjene Američke Države Stan Smith (1971)  **•** 
Rumunija Ilie Năstase (1972)  **•** 
Australija John Newcombe (1973)  **•** 
Sjedinjene Američke Države Jimmy Connors (1974)  **•** 
Španija Manuel Orantes (1975)  **•** 
Sjedinjene Američke Države Jimmy Connors (1976)  **•** 
Argentina Guillermo Vilas (1977)  **•** 
Sjedinjene Američke Države Jimmy Connors (1978)  **•** 
Sjedinjene Američke Države John McEnroe (1979)  **•** 
Sjedinjene Američke Države John McEnroe (1980)  **•** 
Sjedinjene Američke Države John McEnroe (1981)  **•** 
Sjedinjene Američke Države Jimmy Connors (1982)  **•** 
Sjedinjene Američke Države Jimmy Connors (1983)  **•** 
Sjedinjene Američke Države John McEnroe (1984)  **•** 
Čehoslovačka Ivan Lendl (1985)  **•** 
Čehoslovačka Ivan Lendl (1986)  **•** 
Čehoslovačka Ivan Lendl (1987)  **•** 
Švedska Mats Wilander (1988)  **•** 
Zapadna Njemačka Boris Becker (1989)  **•** 
Sjedinjene Američke Države Pete Sampras (1990)  **•** 
Švedska Stefan Edberg (1991)  **•** 
Švedska Stefan Edberg (1992)  **•** 
Sjedinjene Američke Države Pete Sampras (1993)  **•** 
Sjedinjene Američke Države Andre Agassi (1994)  **•** 
Sjedinjene Američke Države Pete Sampras (1995)  **•** 
Sjedinjene Američke Države Pete Sampras (1996)  **•** 
Australija Patrick Rafter (1997)  **•** 
Australija Patrick Rafter (1998)  **•** 
Sjedinjene Američke Države Andre Agassi (1999)  **•** 
Rusija Marat Safin (2000)  **•** 
Australija Lleyton Hewitt (2001)  **•** 
Sjedinjene Američke Države Pete Sampras (2002)  **•** 
Sjedinjene Američke Države Andy Roddick (2003)  **•** 
Švicarska Roger Federer (2004)  **•** 
Švicarska Roger Federer (2005)  **•** 
Švicarska Roger Federer (2006)  **•** 
Švicarska Roger Federer (2007)  **•** 
Švicarska Roger Federer (2008)  **•** 
Argentina Juan Martín del Potro (2009)  **•** 
Španija Rafael Nadal (2010)  **•** 
Srbija Novak Đoković (2011)  **•** 
Ujedinjeno Kraljevstvo Andy Murray (2012)  **•** 
Španija Rafael Nadal (2013)  **•** 
Hrvatska Marin Čilić (2014) **•** 
Srbija Novak Đoković (2015)  **•** 
Švicarska Stanislas Wawrinka (2016)  **•** 
Španija Rafael Nadal (2017)  **•** 
Srbija Novak Đoković (2018)  **•** 
Španija Rafael Nadal (2019)  **•** 
Austrija Dominic Thiem (2020)  **•** 
Rusija Danil Medvedev (2021) **•** 
Španija Carlos Alcaraz (2022)
 |